હાલ કહેવામાં આવી રહ્યું છે કે ક્રિમિનલ કેસ ચલાવવાનો મુદ્દો પણ સમિતિની ભલામણો પૈકી એક છે. જોકે તેના પર અંતિમ નિર્ણય હજુ સુધી નથી લેવામાં આવ્યો. તેના પર અંતિમ નિર્ણય મંત્રીમંડળની બેઠકમાં લેવામાં આવી શકે છે. જે બાદ આ ફાઈનલ રિપોર્ટ વડાપ્રધાન મોદીને સોંપવામાં આવશે. એકબાજુ કાયદા અને આઈટી પ્રધાન રવિશંકર પ્રસાદ પહેલાથી જ ફેક મેસેજ મામલે કંપનીઓ પર કડક કાર્યવાહી કરવાની વાત કરી ચૂક્યા છે. સમિતિએ રિપોર્ટ તૈયાર કરવામાં જુદા જુદા ક્ષેત્રોના નિષ્ણાંતોની મદદ લીધી છે. જેમાં કહેવામાં આવ્યું છે કે સોશિયલ મીડિયા કંપની અને ઇન્સ્ટન્ટ મેસેજિંગ એપ્સ કંપનીઓએ પોતના પ્લેટફોર્મ પરથી ફેલાતી અફવાહોને રોકવા અને ટ્રેસ કરવા માટે જવાબદારી લેવી પડશે.